File:Pashupatinath.PNG

పశుపతినాథ్ దేవాలయం
పశుపతినాథ్ దేవాలయం నేపాల్ దేశ రాజధాని ఖాట్మండు నగరం ఈశాన్య దిక్కు పొలిమేర్లలో బాగమతి నది ఒడ్డున ఉంది. పశుపతి (శివుడు) ప్రధాన దైవంగా ఉన్న ఈ దేవాలయం ప్రపంచంలోనే అతి పవిత్రమైన శైవ దేవాలయంగా భావిస్తారు పశుపతినాథ జ్యోతిర్లింగం 'పశుపతి' అనే నామంతో 'విశ్వరూప మందిరంలో' శివుని అష్టమూర్తి క్షేత్రాలలో యాజమాన లింగంగా ప్రసిద్ధినొందినది.

ఆలయం ఎదురుగా పెద్ద ఇత్తడి నందీశ్వరుని విగ్రహముంది. వాసుకి నాగరాజ్ ఆలయంముంది. కుడి అంతరాలయములో పెద్ద కాల భైరవుని విగ్రహంతో ఆలయం ఉంది.ఇక్కడ ఎన్నో అంతరాలయలు ఉన్నాయి.

ఆలయం ప్రవేశము ద్వారము ముందు రెండు ఏనుగులు వాటిపై లించచ్చవి రాజు భీమార్జున దేవుడు అతని కుమారుడు రాజు శుశూపదేవల కాంశ్యవిగ్రహాలు ఉన్నాయి.

గుహ్యేశ్వరి అమ్మవారి(పార్వతి) ఆలయం పశుపతినాథ్ ఆలయంకి వెనుకగా ఉంది. పశుపతినాథ్ ఆలయం వెనుక బాగమతి నది ప్రవహిస్తుంది. దాని మీది చిన్ని వంతెన దాటి వెళ్తే గుహ్యేశ్వరీ దేవి ఆలయం. సతీదేవి యొక్క శరీరభాగాలు పడ్డ పరమపవిత్రమైన 51 పుణ్య క్షేత్రాలలో యిది ఒకటి. ఈ ప్రదేశం లో సతీదేవి యొక్క యోని భాగం పడింది. అందుకే యీ దేవిని గుహ్యేశ్వరి, గుహ్యకాళి , అని పిలుస్తారు.

భర్తృహరి శతక సాహిత్యం చదవండి.…చదివించండి .... శివకిషెన్ జీ, గ్రంథకర్త